
VENDIM
Nr. 485, datë 13.7.2017

PËR KALIMIN NË PËRGJEGJËSI ADMINISTRIMI, NGA MINISTRIA E ZHVILLIMIT URBAN TEK OPERATORI I SHPËRNDARJES SË ENERGJISË ELEKTRIKE, SHA, TË NJË PJESE TË PRONËS ME NUMËR PASURIE 1/63, NDODHUR NË ZONËN KADASTRALE NR. 8150, RRUGA “ABDI TOPTANI”, TIRANË 

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Zhvillimit Urban, Këshilli i Ministrave 

VENDOSI:

1. Kalimin në përgjegjësi administrimi, nga Ministria e Zhvillimit Urban tek Operatori i Shpërndarjes së Energjisë Elektrike, sh.a., të një pjese të pronës me numër pasurie 1/63, tokë truall, me sipërfaqe 49 (dyzet e nëntë) m2, ndodhur në zonën kadastrale nr. 8150, rruga “Abdi Toptani”, Tiranë, për t’u përdorur nga OSHEE-ja për vendosjen e 2 (dy) kabinave elektrike, sipas planrilevimit dhe planimetrisë që i bashkëlidhen këtij vendimi dhe janë pjesë përbërëse të tij.
2. Operatorit të Shpërndarjes së Energjisë Elektrike, sh.a., i ndalohet të ndryshojë destinacionin e pronës së përcaktuar në pikën 1, të këtij vendimi, ta tjetërsojë atë ose t’ua japë në përdorim të tretëve.
3. Ngarkohen Ministria e Zhvillimit Urban, Operatori i Shpërndarjes së Energjisë Elektrike, sh.a., dhe kryeregjistruesi i Pasurive të Paluajtshme të Republikës së Shqipërisë për ndjekjen e zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

UDHËZIM
Nr. 3743, datë 10.7.2017

MBI MODELET DHE STANDARDET E BILETAVE TË TRANSPORTIT RRUGOR TË UDHËTARËVE

Në zbatim të nenit 102, pika 4, të Kushtetutës së Republikës së Shqipërisë, nenit 21/2 të ligjit nr. 8308, datë 18.3.1998, “Për transportet rrugore”, të ndryshuar, pikës 4 të kreut I dhe pikës 3 të kreut III, të vendimit nr. 85, datë 8.2.2017, të Këshillit të Ministrave, “Për përcaktimin e rregullave për prodhimin, shpërndarjen dhe pajisjen e udhëtarëve me bileta transporti rrugor”, ministri i Transportit dhe Infrastrukturës

UDHËZON:

1. Qëllimi
Ky udhëzim ka për qëllim përmirësimin e ofrimit të shërbimeve te transportit publik dhe lehtësimit të procedurave për qytetarët, transparencën e përdorimit të këtyre shërbimeve, identifikimin e grupeve që përfitojnë lehtësira financiare në marrjen e shërbimeve publike në përputhje me kuadrin ligjor dhe shmangies së evazionit fiskal.
2. Fusha e zbatimit
Fusha e zbatimit të këtij udhëzimi është përcaktimi i modeleve dhe standardeve të biletave (me çmim të parashtypur dhe elektronike), si dhe përdorimi i tyre në transportin rrugor të udhëtarëve (qytetës, rrethqytetës, ndërqytetës, ndërkombëtar).
3. Përkufizime
a. “Transporti publik i udhëtarëve” është shërbimi i transportit të udhëtarëve të interesit ekonomik të përgjithshëm, ofruar publikut pa diskriminim dhe në mënyrë të vazhdueshme.
b. “Ministria” është ministria përgjegjëse për transportin. 
c. “Biletë me çmim të parashtypur” është biletë për një udhëtim në shërbimin e transportit rrugor qytetës, rrethqytetës, ndërqytetës dhe ndërkombëtar, në format letër e prodhuar nga Shtypshkronja e Letrave me Vlerë, e cila shërben si dokument tatimor në përputhje me legjislacionin fiskal në fuqi.
ç.“Kartë Smart/financiare bankare” është pajisje në përmasat dhe kushtet teknike të kartave të kreditit, që kanë brenda një procesor, memorie RAM dhe ROM dhe kanë të integruar një microchip dhe antenë NFC. Përdoren për shërbimin e udhëtimit në transport publik, në rastin e sistemit të biletimit elektronik.
d. “Kartat standarde Smart pa kontakt” janë karta që punojnë në frekuenca të caktuara. Të dhënat brenda kartës ruhen me një shifër (password/fjalëkalimi) dhe lexohet nga një largësi prej 5 centimetrash. Këto karta janë bileta që mund të kodohen dhe po ashtu lexohen me pajisje përkatëse, të përcaktuara për certifikimin e transaksionit ose kontrollin. 
Kartat standarde Smart pa kontakt janë dy llojesh:
d.1	“Kartat standarde jo të personalizuara” janë karta sipër tyre nuk ka as fotografi, as emër apo ndonjë të dhënë tjetër personale dhe mund të përdoren nga çdokush që përdor sistemin e transportit publik.
	d.2	 “Kartat standarde të personalizuara” janë karta të cilat kanë brenda chip-it dhe sipër kartës, në mënyrë të dukshme, janë futur të dhënat personale të mbajtësit.
e.“Biletat elektronike me shırit magnetik” janë bileta prej letre, të cilat kanë sipër tyre, në sipërfaqe, një shirit magnetik, ku mund të kodohen. Këto bileta mund të kodohen dhe po ashtu lexohen me pajisje përkatëse të përcaktuara për certifikimin e transaksionit ose kontrollin.
ë.	“Biletat elektronike pa kontakt” janë bileta elektronike që përdoren në kartat Smart pa kontakt dhe përdorin të njëjtat chip-e. Këto bileta mund të kodohen dhe po ashtu lexohen me pajisje përkatëse të përcaktuara për certifikimin ose kontrollin e transaksionit.
f. “Karta Smart” është një kartë plastike me chip të integruar, e cila mund të jetë kartë financiare e emetuar nga bankat ose kartë Smart jofinanciare e emetuar nga institucione të ndryshme. Kartat Smart funksionojnë si një mikrokompjuter dhe bëhen të lexueshme sa herë që në to kalon rrymë elektrike ose radiovalë, kur karta lexohet në distancë (pa e vënë në kontakt me pajisjen lexuese).
g. “Biletë elektronike me kartë Smart” është bileta që ruhet në formë elektronike në chip-in e kartave Smart jofinanciare. Këto bileta mund të kenë forma të ndryshme, si: bileta me një kalim, bileta me disa kalime ose bileta mujore, vjetore.
h. “Biletë elektronike me kartë Smart financiare” është bileta që ruhet në formë elektronike në chip-in e kartave Smart financiare ose karta financiare përdoret si instrument për pagesën elektronike të biletës elektronike.
i. “Biletë elektronike e emetuar në çast”, e cila emetohet në bordin e autobusit, në makinat automatike të shitjeve, në pikat e shitjes së biletave të pajisura me aparatet përkatëse, në agjencitë e transportit rrethqytetës, ndërqytetës dhe ndërkombëtar të udhëtarëve dhe blerjet online në faqen elektronike (web-in) të shoqërive të transportit ndërkombëtar të udhëtarëve, nga një aplikacion mobile etj. Formati fizik (përmasat, konfigurimi, lloji i letrës etj.) mund të ndryshojë në varësi të teknologjisë së përdorur. Materiali i përdorur për biletat e transportit ndërqytetës ndërkombëtar të udhëtarëve është letër termike ose jo, ose çdo lloj letre tjetër e përshtatshme për këtë aktivitet. 
j. “Memorie RAM” është memorie e përkohshme në chip, e cila mund të rishkruhet dhe informacioni në të humbet, nëse në kartë nuk kalon më rrymë ose radiovalë.
k) “Memorie ROM” është memorie e përhershme në chip, e cila mund të rishkruhet dhe informacioni në të ruhet, nëse në kartë nuk kalon më rrymë ose radiovalë.
l. “Antenë NFC” është qarku i integruar në formë antene (near field communication), i vendosur në brendësi të plastikës së kartës Smart, i cili komunikon me chip-in e kartës Smart dhe nëpërmjet radiovalëve të mara nga pajisjet lexuese të kartave vë në funksion chip-in e kartës.
m. “Shirit magnetik” vendoset në pjesën plastike të kartës dhe shërben për të ruajtur informacion duke përdorur magnetizimin e shiritit.
n. “Algoritme të sigurta” janë algoritmet të cilat sigurojnë ruajtjen ose shkëmbimin e informacionit ndërmjet sistemimeve në mënyrë të sigurt.
o. “Biletë elektronike/Karta Smart me funksion pa kontakt” janë biletat elektronike, të cilat janë të pajisura me antenë NFC.
p. “Format i biletës elektronike” nënkupton sasinë e informacionit, i cili është i nevojshëm dhe i domosdoshëm në përmbajtje të biletës.
q. “Frekuencat e kartës Smart” janë frekuencat në të cilat komunikon karta Smart pa kontakt.
r. “Sistemi i shifrimit 3DES-Algorimit”, i cili garanton sigurinë e të dhënave gjatë ruajtjes apo shkëmbimit.
s. “Programim SAM i kartës Smart” është procesi i hedhjes së të dhënave në modulin e sigurt të kartave chip.
t. “Sistem Anti-Collision” është sistemi që ruan interferencat e radiovalëve.
u. “Mekanizëm i sigurisë automatike” është elementi i sigurisë i vendosur nga terminali dhe karta gjatë shkëmbimit të informacionit në distancë, me qëllim kryerjen e veprimit/transaksionit.
v. “Standardi ISO 14443” është standardi ISO për protokollin e komunikimit pa kontakt, ndërmjet kartës dhe terminalit të të dhënave/pajisjes lexuese.
x. “Standardi ISO 14443-4” është standardi ISO për protokollin e komunikimit pa kontakt, duke i referuar protokollin e transmetimit të të dhënave.
y. “Standardi EMV Contactless, për karta bankare për pagesat në distancë” është standardi i vendosur nga skemat ndërkombëtare të Europay MasterCard VISA për kartat me chip të përdorura, si instrumentet financiare, që mundëson vërtetësinë e transaksioneve me chip me kontakt apo në distance.
z. “Pajisje certifikuese” është pajisja lexuese që kryen verifikimin dhe certifikimin e kartës Smart gjatë procesit të leximit me kontakt apo në distancë.
4. BILETAT NË FORMAT LETËR ME ÇMIM TË PARASHTYPUR
Bileta tatimore me çmim të parashtypur për një udhëtim në transportin qytetës/rrethqytetës /ndërqytetës dhe transportin ndërkombëtar rrugor përmban në krye të saj të shënuar: Republika e Shqipërisë; Ministria e Financave dhe Drejtoria e Përgjithshme e Tatimeve. Në mes shënohet lloji i biletës (qytetës/rrethqytetës/ndërqytetës dhe/ose transporti ndërkombëtar rrugor). Më poshtë shënohet çmimi (tarifa) e udhëtimit. Në fund, në cepin e djathtë, shënohet “Kodi i prodhimit” dhe “nr. serial”. Në krahun e majtë vertikalisht shënohen për efekt kontrolli përkatësisht “nr. serial” dhe “Kodi i prodhimit”. 
Në biletat e transportit rrethqytetës dhe ndërqytetës shënohet edhe tarifa përkatëse. 
Tarifat e biletave të transportit rrethqytetës të udhëtarëve miratohen me vendim të këshillit të njësisë së vetëqeverisjes vendore. Për rrjetin e linjave rrethqytetëse, sipas shkronjës “ç”, të nenit 15, të ligjit nr. 8308, datë 18.3.1998, “Për transportet rrugore”, të ndryshuar, tarifat përcaktohen me marrëveshje ndërmjet bashkive.
Çmimet e biletave të linjave ndërkombëtare të transportit me autobus dhe të bagazheve miratohen nga ministria përgjegjëse për transportin në bashkëpunim me organin kompetent të shtetit tjetër, në çastin e lidhjes së marrëveshjes ose të dhënies së licencës/autorizimit për operim në linjë ndërkombëtare.
Bileta tatimore për disa udhëtime, bileta e pajtimit/aboneja për transportin qytetës përmban në krye të saj të shënuar: Republika e Shqipërisë, Ministria e Financave dhe Drejtoria e Përgjithshme e Tatimeve, llojin e abonesë (abone e përgjithshme ose abone linje “emërtesa”). Në mes të biletës shënohet muaji me shkronja dhe viti me numra natyrorë dhe lloji i autobusit (qytetës). Në krahun e djathtë vertikalisht vendoset shiriti i sigurisë dhe pas tij shënohet bashkia ku është e vlefshme bileta, (shembull: Bashkia Tiranë). 
Në pjesën e poshtme shënohet numri i biletës. Në krahun e majtë lart shënohet “seria”. Në krahun e majtë në mes shënohet, me numër natyror, numri i muajit dhe poshtë saj shënohet çmimi i biletës me numra natyrorë dhe monedha (në lekë). Në krahun e majtë në cep të biletës shënohet “Shtypur: Shtypshkronja e Letrave me Vlerë, Tiranë”.
Bashkitë/ministria, nëse për qëllime të identifikimit të linjave të tyre të transportit, përcaktojnë ngjyrën/at e biletave, të ndryshme nga ngjyra e unifikuar në përdorim, atëherë njoftojnë zyrtarisht Drejtorinë e Përgjithshme të Tatimeve, për ndryshimin e porosisë te Shtypshkronja e Letrave me Vlerë.
Shtypja e biletave në format letër me çmim të parashtypur realizohet nga Shtypshkronja e Letrave me Vlerë, në përputhje me kriteret e përcaktuara në VKM-në nr. 1497, datë 19.11.2008, “Për shtypjen e letrave me vlerë”, të ndryshuar.
5. BILETAT NË FORMATIN ELE-KTRONIK 
Në përdorimin e biletave në formatin elektronik, të mbahen parasysh detyrimet e parashikuara në VKM-në nr. 85/2017 “Për përcaktimin e rregullave për prodhimin, shpërndarjen dhe pajisjen e udhëtarëve me bileta të transportit rrugor” dhe në përputhje me legjislacionin tatimor në fuqi.
5.1 Modeli biletës elektronike me kartë Smart/kartë financiare bankare
Kartat Smart/financiare bankare janë pajisje në përmasat dhe kushtet teknike të kartave të kreditit që kanë brenda një procesor, memorie RAM dhe ROM dhe kanë të integruar një microchip dhe antenë NFC. Është një kartë plastike, e cila përdor teknologji të ndryshme për t’u lidhur me lexuesin përkatës, si shirit magnetik, barkod ose frekuencat e radiove pa kontakt dhe me anë të aplikacioneve të ndryshme përpunon të dhënat përkatëse. Për shkak të veçorive të aksesit të kontrollueshëm, të dhënat personale dhe tregtare mund të shikohen vetëm nga personat e autorizuar. 
Kartat Smart, përveç pjesës së sistemit të biletimit elektronik në fushën e transportit, mund të integrohen dhe përdoren në aplikacionet që përfshijnë aktivitete dhe sisteme të ndryshme, siç janë pagesat financiare bankare, duke garantuar ruajtjen e të dhënave personale, si në kontrollin e hyrjeve, transaksioneve financiare në mënyrë elektronike, si dhe verifikimin e të dhënave për të drejtën e përfitimit të shërbimit.
Kartat duhet të garantojnë kapacitet të lartë në procesin e veprimeve, nëpërmjet përdorimit të algoritmeve të sigurta. 
5.2 Bileta elektronike/kartat standarde Smart që funksionojnë pa kontakt me pajisjet certifikuese dhe kontrolluese 
Punojnë në frekuencat të caktuara (si frekuenca 13,56 Mhz për aparatet që zbatojnë standardet ISO/IEC 18092, ISO/IEC 14443 dhe ISO/IEC 15693). Të dhënat brenda kartës ruhen me një shifër (password/fjalëkalimi), që lexohet nga një largësi prej rreth 5 centimetrash. Të dhënat brenda kartës mund të lexohen ose ndryshohen vetëm nëpërmjet futjes së shifrës së saktë. 
Specifikimet teknike që duhet të plotësojnë kartat Smart, që funksionojnë pa kontakt me pajisjet certifikuese dhe kontrolluese:
a. Standardi ISO/IEC 7810 ID-1, për përmasat e kartës;
b. Sistemet e shifrimit 3DES dhe AES, duke garantuar një siguri të nivelit më të lartë;
c. Programimin SAM për të arritur një siguri të pavarur;
d. Sistemin Anti-Collision, që të mund të kryhen veprime në më shumë se me 1 kartë, me vlerë minimale të memories së kartës 1 kb etj.;
e. Sistemi i memories duhet të jetë shumë elastik;
f. Të lejojë transferimin e të dhënave në shpejtësinë 848 kbit/s;
g. Standardi ISO/IEC 14443-4;
h. Mekanizëm të sigurisë automatike gjatë kryerjes së veprimeve.

5.3 Biletat elektronike Smart/karta financiare bankare, që funksionojnë pa kontakt me pajisjet certifikuese dhe kontrolluese.
Përdoren të njëjtat chip-e që përdoren në kartat Smart pa kontakt. Këto bileta mund të kodohen dhe po ashtu lexohen me pajisje përkatëse të përcaktuara për certifikimin e transaksionit ose kontrollin. Këto modele biletash në sistemin e transportit mund të përdoren për aq kohë sa kanë vlefshmërinë e përdorimit të tyre nga lëshuesi dhe sipas vlerës financiare të kredituar mbështetur në çmimin përkatës të udhëtimit.
Specifikimet teknike që duhet të plotësojnë biletat elektronike Smart, që funksionojnë pa kontakt me pajisjet certifikuese dhe kontrolluese:
a. janë në standardet ISO/IEC 14443 etj.;
b. punojnë në frekuencat të caktuara (që për standardin ISO/IEC 14443 është frekuenca 13,56 Mhz);
c. mbështesin shpejtësinë e transferimit të të dhënave 106 kbit/s;
d. bazuar në standardin bankar EMV për pagesat me kartë në distancë.
Kartat standarde Smart, që funksionojnë pa kontakt me pajisjet certifikuese dhe kontrolluese, ndahen në dy kategori:
5.3.1 “Kartat standarde jo të personalizuara” janë karta të cilat sipër tyre nuk kanë as fotografi, as emër apo ndonjë të dhënë tjetër personale. Mund të përdoret nga çdokush që përdor sistemin e transportit publik. Kartat lejojnë që në çdo moment që vlera financiare, e cila lidhet me numrin e udhëtimeve në shërbimin e transportit, ka përfunduar, të mund të rimbushen. Në këtë mënyrë lejohet përdorimi si për biletë dhe ose udhëtim, sipas numrit të udhëtimeve që do të mbushet, ashtu dhe për përdorimin kartele pajtimi (abone)/mujore të përgjithshme ose linje, apo të çdo formë biletimi ose kartele pajtimi (abone) që ministria ose njësitë e qeverisjes vendore kanë të aprovuar.
5.3.2 “Kartat standarde të personalizuara” janë karta të cilat kanë brenda chip-it dhe sipër kartës, në mënyrë të dukshme, të dhënat personale të mbajtësit. Kjo kartë e personalizuar duhet të përdoret referuar legjislacionit në fuqi, ku aktualisht këtë të drejtë e përfitojnë:
5.3.2.1 Invalidët e punës: Ligji nr. 7889, datë 14.12.1994, “Për statusin e invalidëve të punës”, i ndryshuar;
5.3.2.2 Të verbrit: Ligji nr. 8098, datë 28.3.1996, “Për statusin e të verbrit”, i ndryshuar;
5.3.2.3 Jetimët: Ligji nr. 8153, datë 31.10.1996, “Për statusin e jetimit”, i ndryshuar;
5.3.2.4 Invalidët paraplegjik dhe tetraplegjik: Ligji nr. 8626, datë 22.6.2000, “Për statusin e invalidit paraplegjik dhe tetraplegjik”, i ndryshuar;
5.3.2.5 Studentët: Ligji nr. 9741, datë 21.5.2007, “Për arsimin e lartë në Republikën e Shqipërisë”, i ndryshuar;
5.3.2.6 Çdo subjekt ose kategori që mund të përfitojë në vijim, mbështetur në legjislacionin në fuqi. 
5.3.2.7 Kartat lejojnë që në çdo moment të kontrollohet numri i udhëtimeve i përfituesve të mësipërm nëse kjo është falas ose me uljet përkatëse financiare, si dhe në rastet e çdo forme të aplikimit që kërkon identifikim, mbështetur në legjislacionin në fuqi, për kompensimin e vlerave financiare përkatëse, të cilat lidhen me numrin e udhëtimeve ose aboneve përkatëse në shërbimin e transportit.
5.3.2.8 E drejta e përdorimit për këto karta duhet të rinovohet çdo gjashtë muaj ose çdo një vit, sipas kërkesave ose kushteve përkatëse që mundësojnë identifikimin për të drejtën e përfitimit. 
5.4 Modeli i biletës elektronike jo nëpërmjet kartës
Janë modele biletash si mjete pagese pa ose me vazhdimësi të kufizuar, që përdoren në sistemin e transportit. Qëllimi kryesor është që të jenë një model biletimi elektronik, si mjet pagese krahas kartave Smart.
5.4.1 Biletat elektronike me shırit magnetik që funksionojnë me kontakt me pajisjet certifikuese dhe kontrolluese
Këto janë bileta prej letre, të cilat kanë sipër tyre, në sipërfaqe, një shirit magnetik, ku mund të kodohen. Këto bileta mund të kodohen dhe po ashtu lexohen me pajisje përkatëse të përcaktuara për certifikimin e transaksionit ose kontrollin. Këto modele biletash në sistemin e transportit mund të përdoren vetëm një herë për udhëtar/udhëtim ose në maksimumin e përdorimit 10 herë për udhëtar/udhëtim, sipas formës së kredituar mbështetur në çmimin/tarifën e udhëtimit. 
Specifikimet teknike që duhet të plotësojnë biletat elektronike me shirit magnetik, që funksionojnë me kontakt me pajisjet certifikuese dhe kontrolluese:
a. standardet ISO/IEC 7811-6:2001;
b. Hi-Co;
c. rezolucion të të dhënave 86 bpi;
d. Track II;
e. pjesa e prapme e tyre është termale.
5.5 Modelimi i biletimit elektronik 
Për modelimin e kartave dhe biletave, ministria ose njësitë e qeverisjes vendore, sipas kërkesave teknologjike të sistemeve që do të aplikojnë, konsiderojnë sa më poshtë:  
5.5.1 Standardet e modelimit të biletave me shirit magnetik:
a. përmasat;
b. ndarja e ngjyrave sipas llojit të biletës (nëse ka të tillë);
c. ndarja e pamjes sipas llojit;
d. paraqitja e llojit të biletës në pjesën e përparme;
e. në pjesën e prapme shiriti magnetik;
f. vendosja e shkrimeve të detyrueshme në pjesën e përparme dhe të prapme;
g. vendosja e logos së bashkisë/ministrisë /kompanisë në pjesën e përparme/prapme.
5.5.2 Standardet e modelimit të biletave Smart:
a. përmasat;
b. ndarja e ngjyrave sipas llojit të biletës (nëse ka të tillë);
c. ndarja e pamjes sipas llojit;
d. paraqitja e llojit të biletës në pjesën e përparme; 
e. vendosja e shkrimeve të detyrueshme në pjesën e përparme dhe të prapme;
f. vendosja e logos së bashkisë/kompanisë në pjesën e përparme/prapme.
5.5.3 Standardet e modelimit të kartave Smart:
a. Përmasat.
b. Ndarja e ngjyrave sipas llojit të biletës (nëse ka të tillë).
c. Ndarja e pamjes sipas llojit të kartës.
d. Shenja “pa kontakt” të gjendet në pjesën e përparme të kartës.
e. Paraqitja e llojit të kartës në pjesën e përparme/prapme.
f. Vendosja e shkrimeve të detyrueshme në pjesën e përparme dhe të prapme.
g. Vendosja e logos së bashkisë/ministrisë /kompanisë në pjesën e përparme/prapme.
h. Në pjesën e prapme duhet të jenë të dhënat informuese, si: nr. tel. cel., email etj., për komunikim.
i. Në rastet e kartave të personalizuara vendosen të dhënat përkatëse për identifikimin, si dhe fotografia.
j. Prodhimi i kartave të personalizuara bëhet duke konsideruar ligjin nr. 988, datë 10.3.2008, “Për mbrojtjen e të dhënave personale”, të ndryshuar, me deklarimin e përdoruesit për përdorimin e të dhënave personale për këtë qëllim. 
5.6 Sistemet e biletimit elektronik (SBE)
5.6.1 Institucionet e përmendura në VKM-në nr. 85, datë 8.2.2017, “Për përcaktimin e rregullave për prodhimin, shpërndarjen dhe pajisjen e udhëtarëve me bileta të transportit rrugor”, sipas shërbimeve të transportit që kanë në kompetencë, janë përgjegjëse për hartimin e kushteve teknike në formën që gjykohet e përshtatshme për ngritjen e sistemit të biletimit elektronik, lidhur me pajisjet emetuese, lexuese, certifikuese dhe kontrolluese të biletave elektronike, si dhe gjithë teknologjisë mbështetëse, pajisjeve dhe aparaturave, programeve, sistemit qendror të ruajtjes dhe përpunimit të të dhënave, si dhe komunikimit të sigurt. 
5.6.2 Sistemet e biletimit elektronik duhet të kënaqin të paktën kërkesat e mëposhtme: 
a) Lejimin ose të jenë të predispozuar për përdorimin e biletave të udhëtimit të llojeve të ndryshme, në përputhje me kërkesat dhe standardet e përcaktuara në këtë udhëzim, duke garantuar ndërveprimin e proceseve të emetimit, rinovimin, rimbushjen, vlefshmërinë dhe kontrollin e biletave.
b) Lejimin, nëpërmjet suportit përkatës, rinovimin, rimbushjen, vlefshmërinë dhe kontrollin e biletave të transportit qytetës, rrethqytetës, ndërqytetës, ndërkombëtar edhe për shërbime të integruara, të përdorshme për shërbime të ndryshme lëvizshmërie, duke përfshirë ato automobilistike, hekurudhore, shërbimeve të lëvizshmërisë kolektive etj.;
c) Parashikimin, duke përdorur zgjidhje teknike dhe organizative, në përputhje me nisjen e çdo udhëtimi ose transferimin, detyrimin e vlefshmërisë së biletës përkatëse, edhe në mënyrë automatike, nëpërmjet aparaturave tokësore dhe të vendosura në bordin e autobusit.
d) Lejimin, nëpërmjet pajisjeve portabël të përshtatura/përdorshme për komunikimin të rimbushjes së ardhshme të biletave, nëpërmjet transmetimit të të dhënave, si dhe vlefshmërinë dhe kontrollin e tyre.
e) Lejimin e identifikimit të njëjtë të biletave të ndryshme, me anë të pajisjeve portabël ose me sistemet back-office të ndërmarrjes/shoqërisë së transportit.
6. Modeli i biletave në transportin qytetës, rrethqytetës dhe ndërqytetës i udhëtarëve, në formatin letër dhe elektronik, është sipas lidhjes 1 të këtij udhëzimi.


7. Njësitë e qeverisjes vendore përcaktojnë vetë nëse, në shërbimin e transportit publik brenda juridiksionit të tyre, do të përdoret formati i biletave me çmim të parashtypur, ose në formatin e biletimit elektronik në përputhje me dispozitat e këtij udhëzimi. 
8. Ky udhëzim hyn në fuqi me botimin në Fletoren Zyrtare.

MINISTRI I TRANSPORTIT 
DHE INFRASTRUKTURËS
Sokol Dervishaj

URDHËR 
Nr. 156, datë 14.7.2017

PËR  DELEGIMIN E KOMPETENCAVE

Në mbështetje të nenit 102, pika 4 të Kushtetutës së Republikës së Shqipërisë, si dhe neneve 22, 28 dhe 29 të ligjit nr. 44/2015 “Kodi i procedurave administrative të Republikës së Shqipërisë”

URDHËROJ:

1. Delegimin e kompetencave të titullarit të Autoritetit Kontraktor për Ministrinë e Mirëqenies Sociale dhe Rinisë, z. Elird Qëndro, me detyrë Drejtor i Përgjithshëm, Drejtoria e Përgjithshme e Shërbimeve Mbështetëse për prokurimet e fondeve publike, në përputhje me dispozitat e ligjit nr. 9643, datë 20.11.2006, “Për prokurimin publik”, i ndryshuar, vendimi i Këshillit të Ministrave nr. 914, datë 29.12.2014, “Për miratimin e rregullave të prokurimit publik”, i ndryshuar, si dhe udhëzimeve të Agjencisë së Prokurimit Publik të dala në bazë dhe për zbatim të procedurave përkatëse. 
2. Kompetencat e deleguara të titullarit të Ministrisë së Mirëqenies Sociale dhe Rinisë do të ushtrohen për periudhën, nga hyrja në fuqi e këtij urdhri deri në datën 31.12.2017.
[bookmark: _GoBack]3. Ngarkohet për zbatimin e këtij urdhri Drejtori i Përgjithshëm i Shërbimeve Mbështetëse z. Elird Qëndro.
Ky urdhër hyn në fuqi menjëherë. 

TITULLARI I AUTORITETIT KONTRAKTOR
Xhulieta Kërtusha

VENDIM
Nr. 19, datë 11.5.2017

PËR LICENCIMIN E SHA UJËSJELLËS KANALIZIME LIBRAZHD

	Në mbështetje të nenit 14, pika 1/a, nenit 17 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator
VENDOSI:

1.	 Licencimin e operatorit sh.a. Ujësjellës Kanalizime Librazhd me:
drejtues ligjor	 Agron Gega, 
drejtues teknik	 Luan Mema.
2.	 Operatori sh.a Ujësjellës Kanalizime Librazhd autorizohet të kryejë veprimtarinë 	përkatëse të kualifikuar në kategorinë:
Kategoria A,	 për grumbullimin dhe shpërndarjen e ujit për konsum publik;
Kategoria C, 	për largimin e ujërave të ndotura.
3.	 Zona e shërbimit të këtij operatori është:	 bashkitë Librazhd dhe Përrenjas.
								4.	 Kjo licencë është e vlefshme për një periudhë 4 (katër) - vjeçare.
									KRYETARI
								Ndriçim Shani

VENDIM
Nr. 22, datë 7.6.2017

PËR LICENCIMIN E SHA UJËSJELLËS KANALIZIME MAT

	Në mbështetje të nenit 14, pika 1/a, nenit 17 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1. 	Licencimin e operatorit sh.a. Ujësjellës Kanalizime Mat me: 
	drejtues ligjor 	Arjan Lika 
	drejtues teknik 	Nazmi Mallunxa 
2.	 Operatori sh.a. Ujësjellës Kanalizime Mat autorizohet të kryejë veprimtarinë 	përkatëse të kualifikuar në kategorinë:
		Kategoria A, për grumbullimin dhe shpërndarjen e ujit për konsum publik;
	Kategoria C, për largimin e ujërave të ndotura.
3.	 Zona e shërbimit të këtij operatori është:	 bashkia Mat.
4.	 Kjo licencë është e vlefshme për një periudhë 4 (katër) -vjeçare.
									KRYETARI
								Ndriçim Shani
VENDIM
Nr. 23, datë 7.6.2017

PËR NJË NDRYSHIM NË VENDIMIN NR. 7, DATË 3.2.2017, “PËR LICENCIMIN E SHA UJËSJELLËS POLIÇAN”

	Në mbështetje të nenit 14, pika 1/a, nenit 17 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë” Komisioni Kombëtar Rregullator

VENDOSI:

Në vendimin nr. 7, datë 3.2.2017, “Për licencimin e sh.a. Ujësjellës Poliçan” bëhen këto ndryshime:
1.	 Zona e shërbimit të këtij operatori është: 	bashkia Poliçan. 
Ky vendim hyn në fuqi menjëherë.

									KRYETARI
								Ndriçim Shani


VENDIM
Nr. 24, datë 7.6.2017

PËR NJË NDRYSHIM NË VENDIMIN NR. 49, DATË 2.12.2016, “LICENCIMIN PËR HERË TË PARË TË SHA UJËSJELLËS KANALIZIME BELSH”

	Në mbështetje të nenit 14, pika 1/a, nenit 17 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë” Komisioni Kombëtar Rregullator

VENDOSI:

Në vendimin nr. 49, datë 2.12.2016, “Licencimin për herë të parë të sh.a. Ujësjellës Kanalizime Belsh” bëhen këto ndryshime:
1. Drejtues ligjor: Endri Pepa.
Ky vendim hyn në fuqi menjëherë.

									KRYETARI
								Ndriçim Shani

VENDIM
Nr. 25, datë 7.6.2017

PËR LICENCIMIN E SHA UJËSJELLËS KANALIZIME SKRAPAR

	Në mbështetje të nenit 14, pika 1/a, nenit 17 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1.	 Licencimin e operatorit sh.a. Ujësjellës Kanalizime Skrapar me: 
	drejtues ligjor	 Fikret Telha;
	drejtues teknik	 Fatjon Hysi.
2.	 Operatori sh.a. Ujësjellës Kanalizime Skrapar autorizohet të kryejë veprimtarinë 	përkatëse të kualifikuar në kategorinë:
		Kategoria A, për grumbullimin dhe shpërndarjen e ujit për konsum publik;
	Kategoria C, për largimin e ujërave të ndotura.
3.	 Zona e shërbimit të këtij operatori është:	 bashkia Skrapar.
4.	 Kjo licencë është e vlefshme për një periudhë 4 (katër) -vjeçare.

									KRYETARI
								Ndriçim Shani

VENDIM
(i shkurtuar)

Gjykata e Rrethit Gjyqësor Shkodër, me vendimin nr. 588 (1864), datë 3.5.2017, vendosi shpalljen e vdekjes së shtetasit Ludovik Luigj Gruda, i biri i Luigjit dhe i Prendës, i datëlindjes 13.3.1965, lindur në Shkodër dhe vdekur më 21.7.1986
.

REPUBLIKA E SHQIPËRISË

MINISTRIA E FINANCAVE/ DREJTORIA E PERGJITHSHME E TATIMEVE

 Vendi nisjes ___________________

Emri i operatorit :  _____________

 Vendi mbërritjes ________________

Nipt: ________________

 Nr. vendit _______

Tel: ________________

 Data ___________, Ora _______

Gjatësia e udhëtimit  _________Km  

Çmimi total

__________ Leke

REPUBLIKA E SHQIPËRISË

MINISTRIA E FINANCAVE/ DREJTORIA E PERGJITHSHME E TATIMEVE

 Vendi nisjes ___________________

Emri i operatorit :  _____________

 Vendi mbërritjes ________________

Nipt: ________________

 Nr. vendit _______

Tel: ________________

 Data ___________, Ora _______

Gjatësia e udhëtimit  _________Km  

Çmimi total

__________ Leke

Kodi i prodhimit 00/00

Shtypur: Shtypshkronja e Letrave me Vlere, Tirane

Shtypur: Shtypshkronja e Letrave me Vlere, Tirane

Kodi i prodhimit 00/00

ETIKETA E BAGAZHIT

BASHKIA: ____________________

BILETE TRANSPORT RRETHQYTETAS

Kodi i prodhimit 00/00

Targa _______________

Nr.Serial 000000

Nr.Serial  000000  

KONTROLLI

Kodi i prodhimit 00/00

Nr.Serial  000000  

KONTROLLI

ETIKETA E BAGAZHIT

MINISTRIA: ____________________

BILETE TRANSPORT NDËRQYTETAS

Targa _______________

Nr.Serial 000000

REPUBLIKA E SHQIPËRISË

MINISTRIA E FINANCAVE/ DREJTORIA E PERGJITHSHME E TATIMEVE

REPUBLIKA E SHQIPËRISË

MINISTRIA E FINANCAVE/ DREJTORIA E PERGJITHSHME E TATIMEVE

Emertitimi: E pergjithshme/ Linje

Nr.Serial  000000  

KONTROLLI

Kodi i prodhimit 00/00

BASHKIA: ____________________

BILETE PAJTIMI MUJOR/ ABONE TRANSPORT QYTETAS

Emri i operatorit :  _____________

Nipt: ________________

Tel: ________________

Kodi i prodhimit 00/00

Çmimi _________ Leke

Nr.Serial 000000



Shtypur: Shtypshkronja e Letrave me Vlere, Tirane

BASHKIA: ____________________

BILETE TRANSPORT QYTETAS

Kodi i prodhimit 00/00

Nr.Serial 000000

Shtypur: Shtypshkronja e Letrave me Vlere, Tirane

Emri i operatorit :  _____________

Nipt: ________________

Tel: ________________

Nr.Serial  000000  

KONTROLLI

Kodi i prodhimit 00/00

Çmimi _________ Leke

REPUBLIKA E SHQIPËRISË

Vula e zyrës nisëse 

MINISTRIA E FINANCAVE / 

DREJTORIA E PËRGJITHSHME E TATIMEVE

    (Seal of office)

BILETË TRANSPORT NDËRKOMBËTAR RRUGOR /

INTERNATIONAL ROAD TRANSPORT TICKET

Emri

Emri i operatorit

Name  __________________________

Operator's name  ___________________________

Mbiemri

Surname  ________________________

Tel: _________________________________

Numri i pasaportes

Gjatësia e udhëtimit (km)

Pass.  Number  ____________________

Jorney's length (km)  ____________________

Nga

/From

Data

Muaji

Viti

Ora

Vendi

Ulje Çmimi 

ÇMIMI TOTAL

Date

Month

Year

Time

Seat

Discount

Në/

To

Nga

/From

Arsyeja

Në/

To

Reason

Shënim /

Note

:

Shtypur: Shtypshkronja e Letrave me Vlerë, Tiranë

Year

Kodi i prodhimit N/00

Nr.Serial 000000





Kodi i linjes 

Line code

TOTAL AMOUNT

ETIKETA E BAGAZHIT/ 

LUGGAGE LABEL 

Nr.Serial 000000

Shitur në_______

Sold on

Data __________

Date

Muaji _________

Month

Viti __________

